**Прилог 2 - АНЕКС КОН ЈАВНИОТ ПОВИК**

**Посебни услови за реализација на грантови наменети за**

**здруженија на граѓани и фондации во Општина Богданци**

* Планиран термин за спроведување: Во текот на годината, но најдоцна до 20 Декември во тековната година
* Општина Богданци склучува договор со носителот на грантот во кој се наведуваат условите од јавниот повик и анексот од јавниот повик.
* Доколку финансиската реализација не започне најдоцна 15 дена согласно утврдениот термин а за истото носителот на грантот не ја известил општина Богданци, ке се смета дека носителот се откажал од користењето на грантот.
* Доколку реализацијата на грантот не заврши согласно предвидениот термин, ке се смета дека проектот е неуспешен и носителот е должен да ги врати во целост примените средства.
* Носителот на грантот одобрените средства ке ги добие во еднократен износ и истите треба да ги троши согласно активностите во предлог проектот и не смее да врши прелевање помеѓу ставките без одобрение од Општина Богданци.
* Доколку при рангирањето на предлог проектите има повеќе предлог проекти со ист број на бодови, изборот ќе се изврши по пат на жрепка со присуство на претставници од исторангираните проекти
* Носителот потпишува изјава дека со реализацијата на грантот тој нема да остварува профит и средствата нема да ги користи спротивно на уставот и Законите на Република Македонија.
* Доколку престанала потребата од реализација на грантот носителот е должен да ги врати во целост добиените средства.
* Носителот се обврзува да поднесува периодични извештаи за реализацијата на предлог проектот и тоа:
* Прв периодичен извештај по истекот од првиот месец од реализацијата на грантот;
* Втор периодичен извештај на средината од реализацијата на грантот; и
* Завршен извештај по завршувањето на проектните активности;
* При трошењето на добиените средства и составувањето на извештаите, носителот е обврзан да достави и копија од сите финансиски трансакции и документи.
* Извештаите треба да содржат:
* Наративен дел (опис во напредокот на остварувањето на предвидените цели)
* Финасиски дел (копии од сите изводи, фактури, ситуации, договори и сметки)
* Носителот е задолжен во сите промотивни материјали и јавни настапи врзани со проектот да го користи логото на општината и да наведе дека проектот е подржан од општината.
* Општина Богданци го задржува правото на контрола за начините на користење на грантот во согласно со договорот и додатоците кон истиот.
* Целокупната документација од реализацијата на проектот носителот е должен да ја чува најмалку 5 години по завршување на проектот. Во овој период Општината има право да врши увид по своја потреба.
* Доколку носителот го злоупотреби грантот, Општина Богданци има право на поврат на целокупниот дониран износ, да поведе граѓанска, кривична или прекршочна постапка и да предвиди губење на право на носителот да аплицира на други идни повици од Општина Богданци.
* Во случај на спор надлежен е стварно и месно надлежниот суд.